16 16 MOKAULENGWE BRANHAM mmele wa gago, gonne go tlaa nna le tiro e o tlaa e dirang fa o nna motona. 72 Sentle, ke ne ka bolela seo ko go Mama, mme mme o ne fela a ntshega. Mme ke ne fela ke fegelwa. O ne a bitsa ngaka, mme ngaka e ne ya re, Sentle, ene fela o mafafa, ke gone gotlhe. Jalo o ne a nthobatsa. Mme ga ke ise, go tloga letsatsing lele go fitlha go lena, ke tlhole ke feta fa setlhareng seo gape. Ke ne ke tshaba. Ke ne ke tle ke tsamaye golo kwa ntlheng e sele ya tshimo, ka gore ke ne akantse gore go na le monna mo setlhareng seo mme O ne a bua le nna, Lentswe le le tona la kodu le le buileng. 73 Mme ka nako eo motlhamongwe e ka nna kgwedi morago ga seo, ke ne ke tshameka dimabole ko ntle le bonnake, ko ntle mo lelwapeng le le ko pele. Mme ka tshoganyetso ke ne ka nna le maikutlo a a sa tlwaelesegang a neng a tla mo go nna. Mme ke ne ka ema ka bo ke dula fatshe fa thoko ga setlhare. Mme re ne re le gone ko godimo fa letshitshing go tloga fa Nokeng ya Ohio. Mme ke ne ka lebelela ko tlase ntlheng ya Jeffersonville, mme ke ne ka bona borogo bo tlhatloga bo bo bo kgabaganya moo, noka, bo tswa ntlheng e nngwe go ya go e nngwe ya noka. Mme ke ne ka bona banna ba le lesome le borataro (ke ne ka ba bala) ba ba oleng go tswa foo mme ba latlhegelwa ke matshelo a bone mo borogong joo. Ke ne ka siana ka bonako tota ka bo ke bolelela mmê, mme o ne a akanya gore ke ne ka thulamela. Fela ba ne ba baya seo mo tlhaloganyong, mme dingwaga dile masome a mabedi le bobedi go tloga nakong eo Borogo jwa Mmasepala jaanong (jo bontsi jwa lona lo bo kgabaganyang fa lo kgabaganya foo) ne ba kgabaganya noka fa lefelong le le tshwanang, mme banna ba le lesome le borataro ba ne ba latlhegelwa ke botshelo jwa bone ba aga borogo joo go kgabaganya noka. 74 Ga go ise go palelwe go nna boammaaruri ka boitekanelo. Jaaka le Go bona fano mo ntlolehalahaleng, Go nnile ka tsela eo ka nako tsotlhe. 75 Jaanong, ba ne ba gopola gore ne ke le mafafa fela. Se e leng gore, nna ke motho yo o mafafa, moo ke nnete. Mme, fa le ka nako nngwe lo ka lemoga, batho ba ba ba nnang le mokgwa wa go nna semowa ba mafafa. 76 Lebelelang baboki le baporofeti. Mme lebelelang William Cowper yo o kwadileng pina e e tumileng ele, Go na le motswedi o o tladitsweng ka Madi, a a gogilweng go tswa ditshikeng tsa Imanuele. A lo kile lwa Lo itse pina e. Ke ne ka ema fa lebitleng la gagwe e seng bogologolo. Mokaulengwe Julius, ke a dumela, ga ke itse, nnyaya ee, go jalo, ne a na le rona ka kwa ko lebitleng la gagwe. Mme mme foo, fa a ne a sena go kwala pina eo, tlhotlheletso e ne ya mo tlogela, o ne a leka go batla no noka go ipolaya. Lo a bona, Mowa o ne o mo tlogetse. Mme batho jaaka baboki le bakwadi le kgotsa eseng ke raya baporofeti.